  Майя Бывальцева Сарапулысь Шор Прикамьелэн историезъя но лулчеберетэзъя музей, Ижкарысь Михаил Калашников нимо музей но Воткаысь Петр Чайковскийлэн музей-юртэз«Интермузей-2018» калыккуспо фестивале пыриськизы. Со сярысь ужрадэз радъясьёс иворто. Фестиваль улсын радъяськись вожвылъяськонлэн кыкетӥ люкетаз быдэс Россиысь 173 музейёс потӥзы. Куартолэзь пумын ужъюртъёсын ВДНХ-лэн75-тӥ павильоназ тодматозы. Пыриськисьёс вожвылъяськонлэн ньыль номинациосаз кузьымъёс понна нюръяськозы: тодосъя но эскеронъёсъя устоез музей ӵектос, устоез югдытӥсь музей ӵектос, улосвылъёсын кусыпъёсты юнматӥсь устоез ӵектос но мерлык кусыпъёсъя устоез ӵектос. Таяз арын конкурсэ котькулэсь трос куриськонъёс вуизы: 322 музейёслэсь 499 ӵектос. «Интермузей-2018» XX калыккуспо фестиваль Москваын 31-тӥ куартолэзьысен 3-тӥ инвожоозь ортчоз. Ватсан   «Интермузей» калыккуспо фестиваль — музейёслэн ар куспын валтӥсь ужрадзы. Отын музейёс асьсэлэсь ужан амалъёссэс, вормонъёссэс возьматыны быгато, нош куноос — соосын тодматскыны. Таиз фестивальлэн темаез — «Музейёс но общество». Тегъёс: Лулчеберет Музей Удмуртия Россия  